Сапрыкина Ольга Степановна

Сапрыкина Ольга Степановна (21 ғинуар 1924 йылПоследний герой // Российская газета — Неделя № 5843 (170), икенсе мәғлүмәт буйынса 9 сентябрь 1923 йылСама Ольга Сапрыкина в интервью «Российской газете» отмечала, что родилась 21 января 1924 года, «как раз в день смерти Ленина» — подпольщица, «Йәш гвардия» антифашистик ойошмаһында һәм Бөйөк Ватан һуғышында ҡатнашыусы.

 Биографияһы 
Ольга Степановна Сапрыкина 1924 йылда Орёл өлкәһенең Покровка районы Трудки ауылында  эшсе ғаиләһендә тыуа.

Атаһы — Сапрыкин Степан Константинович, әсәһе — Дьяченко Ульяна Ивановна. Ата-әсәһе Донецк ҡалаһында ( Юзовка ҡалаһы) йәшәй һәм шахтала эшләй.

Һуңынан ғаилә Орел өлкәһенә күсенә. Унда атаһы вафат булғас, алты бала менән ҡалған әсәһе ҡабаттан Донбассҡа,  Луганск өлкәһенең  Краснодон ҡасабаһында йәшәгән туғандары эргәһенә  ҡайта. Ольга 1931 йылда Краснодон  урта мәктәбендә уҡый башлай.

Әммә 1936 йылда әсәһе менән  даими йәшәү өсөн Винницаға күсенәләр. Шул уҡ йылдың октябрь айында  комсомолға ирнә. 1941 йылда Винница урта мәктәбен тамамлай.

Һуғыш башланғас, ҡаланан эвакуацияланып, әсәһе менән бергә  туғандарына, Краснодон ҡасабаһына баралар. Бында доттар, дзоттар төҙөй, танкка ҡаршы соҡорҙар ҡаҙый. 1942 йылдың яҙында почтала эшләй башлай.

Краснодондың оккупацияһы ваҡытында  Николай Сумский менән таныша. Йәш гвардеецтарға ярҙам итә башлай, мөмкинлеге булғанда уларҙың эшмәкәрлегендә ҡатнаша. Йәшерен ойошма тар-мар ителгәндән һуң,  1943 йылдың яҙында Ҡыҙыл Армияға хеҙмәт итергә китә. Тимер юл ғәскәрҙәрендә хеҙмәт итә, штабтың писары булып эшләй.

Демобилизациянан һуң, 1945 йылдың ноябрендә  Мәскәүгә килә, был ваҡыт уның әсәһе, ағаһы һәм һеңлеһе бында йәшәгән була. 1946 йылда юридик мәктәпте тамамлай, ә 1957 йылда — юридик институтты.  Бухгалтер, иҡтисадсы, инспектор, МАИ ревизоры, Социаль тәьминәт министрлығының юридик мәктәбендә, РСФСР электр сәнәғәте дәүләт комитетында һәм башҡа учреждениеларҙа эшләй.

1979 йылда II төркөм инвалидлыҡ буйынса пенсияға китә.

Һуңғы молодогвардеец  була (2012 йылғаПоследний герой, 2013 йылдың сентябренә ҡаратаМолодогвардейцы поздравили с 90-летием участницу антифашистской «Молодой Гвардии»).

 Наградалары 
2-се дәрәжә Ватан һуғышы ордены  һәм «Хәрби ҡаҙаныштары өсөн» миҙалыПоследний герой // Российская газета — Неделя № 5843 (170).

«Йәш гвардия» ойошмаһы эшендә туранан-тура ҡатнашҡан өсөн  наградаларға эйә түгелПоследний герой // Российская газета — Неделя № 5843 (170). Әммә Мәскәү ҡала думаһының 2013 йылдың апрелендәге  ҡарары менән  уны Маҡтау ҡағыҙы менән бүләкләйҙәр «Мәскәү ҡалаһының почетлы ветераны» билдәһе тапшыраларМолодогвардейцы поздравили с 90-летием участницу антифашистской «Молодой Гвардии».

 Иҫкәрмәләр 

 Һылтанмалар 
 Последний герой // «Российская газета» — Неделя № 5843 (170)
 МОЛОДАЯ ГВАРДИЯ — город КРАСНОДОН
 Помогали молодогвардейцам
 Документы из архива музея Московской школы N 312

Категория:Инвалидтар
Категория:Бөйөк Ватан һуғышында ҡатнашыусы ҡатын-ҡыҙҙар
Категория:Википедия:Статьи с переопределением значения из Викиданных
Категория:«Хәрби хеҙмәттәре өсөн» миҙалы менән бүләкләнгәндәр
Категория:2-се дәрәжә Ватан һуғышы ордены кавалерҙары
Категория:СССР иҡтисадсылары
Категория:Алфавит буйынса иҡтисадсылар
Категория:Алфавит буйынса ғалимдар
Категория:Алфавит буйынса шәхестәр
Категория:Алфавит буйынса юристар
Категория:Википедия:Замандаштар биографияһы
Категория:1923 йылда тыуғандар
Категория:9 сентябрҙә тыуғандар
Категория:1924 йылда тыуғандар
Категория:21 ғинуарҙа тыуғандар